經數: 一八二九

經名: 瑜伽師地論略纂卷第十二

頁數: 一六一

上	欄

十法之第一故言上首. 舊地持云. 成熟不壞

淨爲首. 地經當第二. 同敬三寶名不壞淨. 此

中言爲首者. 如舊說類. 梵本在第一故言上

首今釋不然. 義曰論云長如來家得彼體

法者. 謂初地名生如來家. 旣生彼已. 今第五

地等. 名長如來家得體法者. 舊地持云得

自在. 經云得長家已得勢力自在. 又得體法.

得如來之體. 謂眞如是體法. 又十自在言體

法. 須勘之

論云最極微細薩迦耶見執著一切蘊等不現

行斷者. 說此地能離伏第六識中我見. 其餘

貪瞋等. 尙在其第七識. 在入八地伏也. 此中

十三段文結. 准彼此文

論云能成正法敎慧照明者. 謂正法敎是所

照. 此智能照正法敎. 名焰慧地

第五地. 論解十種平等淸淨意樂. 云謂無等

覺與諸覺等超過所餘諸有情界及以諸法如

其平等. 法師云. 此中平等覺. 卽如十地經

云. 謂覺三世佛. 一切功德. 一切法平等. 謂佛

是無等覺. 此無等名無等覺. 以三世佛. 卽爲

三平等. 卽無等無平等也. 此中言與諸覺等

者. 卽攝次六種. 六種一故. 言諸覺等. 彼地論

云. 謂戒定智. 戒卽戒平等. 定卽定平等. 卽戒

心淸淨也. 度疑及見淸淨. 卽七淨中. 此合度

疑見二. 爲一度. 疑見平等. 道非道淸淨. 卽外

道戒取. 卽是道非道平等也. 謂智見淸淨. 卽

行平等行. 斷智見淸淨. 卽行斷知見平等. 此

上諸覺等所攝六也. 如舊地持文. 及疏解有

別. 不可煩引. 此中所餘諸有情界者. 卽悲愍

中	欄

有情平等. 前九自利. 後一利他. 此中及以諸

法如其平等者. 當彼經釋平等名. 謂於以前

諸法. 如其諸法. 而平等也. 名爲平等. 如彼

經廣

論云於四聖諦由十行相如實了知一切文詞

如契經說應知其相謂依曉悟他依自內智依

俱處所等. 乃至名如此說者. 謂依曉悟他等

初三. 法師兩釋依曉悟他. 此一句. 謂以四

聖諦敎. 敎二乘. 二乘非佛乘. 故說爲他依

自內智. 此第二句. 謂以敎大種姓衆. 大種姓

衆生. 是佛自乘故. 名依自內智依俱處所.

此第三句. 謂前二是別敎. 此一句是總敎. 大

小二乘. 爲此二乘別總人等說四諦. 名爲此

說又釋此三句. 卽三轉法輪. 依曉悟他. 是

示相轉. 謂示諦相於他. 謂言此是苦. 乃至此

是道. 依自內智. 是證相轉. 謂此苦我已知.

乃至此道我已修. 依俱處所者. 謂勸相轉. 謂

敎言此苦我已知. 汝應知. 乃至此道我已修

汝應修. 爲此三轉故. 說名爲此說. 卽爲三行

相也依於契經調伏本母名由此說者. 卽

謂三藏契經. 是經調伏. 謂毘奈耶. 是律本

母. 謂摩□理迦. 是論. 由此三藏故. 我說四

諦. 名由此說遍前三故. 合爲六種也. 依於現

在. 衆苦自性是苦諦. 依於未來. 苦因生性言

集諦. 依於因盡. 彼盡無生是滅諦. 卽因盡之

滅. 果盡之滅. 依於修習彼斷方便性是道. 如

此四諦. 名如此說. 卽十行相也

論云牟1娑羅寶者. 當此云馬瑙寶. 謂前地於

金上. 已加末尼寶. 今此地更加馬瑙寶. 此一

下	欄

地中. 准結文有九段. 如上准知

第六地. 論解十種法平等性. 云謂於一切法

由有勝義自性無相平等性故等. 乃至有無

無二平等性故等者. 如舊地持. 有一二等數

標名. 今此中有十一故字. 不可如之. 且准舊

論云. 一者第一義自性平等. 當此中第一. 由

有勝義自性無相平等性故. 卽當經第一. 一

切法自性無相平等. 此中意. 謂由緣勝義理

故. 一切法平等. 如舊論. 第二無言說行無相

平等. 當今云言說造作影像無相平等性故.

當經云第二無相平等也. 此中意. 謂一切言

說造作影像等. 皆由想. 今此相亦無相平等

也. 於理本無故. 有是妄生故. 如舊云. 三者無

生平等. 當今云. 卽由此相自然不生平等性

故. 當經云無生平等. 此意. 謂卽由此心想無

故. 自然無苦生. 又卽由此. 於言說造行. 依他

性平等故. 執有自然生者. 此自然不生. 但是

因緣生故. 言無生平等. 無自然生也. 前爲

勝. 如舊論云. 四者四緣不起平等. 當今因亦

不生平等性故. 自然與因皆不生故. 當經云

無成平等. 疏云以無生故. 亦無苦性成起現

前. 法師云. 因是能成. 果是所成. 執有自在

天等爲因. 因旣不能生故. 言不成平等. 以從

因緣生故. 自然與因. 皆不生者. 謂執有自然

生及自在天等爲因生. 皆不成也. 今更解云.

前不生平等. 謂心相造作等無故. 共自然不

生. 非但自然不生. 今因亦無故. 不成平等.

自然與生皆不生者. 卽雙重解因果俱生義.

卽第三不生. 第四不成平等也. 如舊云. 第五

經數: 一八二九

經名: 瑜伽師地論略纂卷第十二

頁數: 一六二

上	欄

畢竟寂滅平等. 當今云畢竟本寂平等性. 故

經云. 寂靜平等. 舊解云. 此第五也. 以第六但

有離諸虛僞之言. 卽判爲第六本淨平等. 今

者不然. 以第六是能照智故. 此第五第六. 皆

約眞如爲論. 法師故開此畢竟本寂平等性

故. 一句成第五第六寂靜平等本寂平等. 次

下句是別第七中問曰此二何別. 如舊解

第五離染因. 以第四三是離染果故. 今第六

是明離淨相對治滅. 今如何別. 解云畢竟本

寂之言. 俱是舊經第五寂靜平等一句. 正是

眞如. 下現有體事. 能取正智. 離諸戱論. 平

等性故. 當舊云離諸虛僞平等. 舊經本淨平

等. 卽是正智離虛僞戱論也問曰如舊論

文可通. 如經本淨. 卽眞如云何通. 此第六是

正智故. 義曰如經亦是正智. 照本寂故名本

寂. 非體是本寂又解此現有體事等一句.

是經第七. 無戱論平等. 當舊經第八也. 卽是

正智. 其第五第六畢竟本寂. 開之如前. 遠離

一切取捨造作平等性故. 卽此煩惱衆苦雜

染離繫解脫平等性故者. 當地持第七取捨

平等. 當經第八無取捨等. 若准經以畢竟本

寂. 爲二勝. 若合爲一. 卽開此故字爲二. 雖然

不依經文. 此中意者. 謂煩惱衆苦. 得解脫

故. 一切取捨平等也. 分別所執境界自性. 如

幻化等. 平等性故. 地持云. 九者妄相境界. 如

幻化平等. 經云第九如幻平等. 破法定無明

信如幻也. 卽遍計所執. 取所緣之法. 卽依他

也. 此等如幻平等. 無分別智所行自性. 有無

無二平等性故. 地持云. 十者妄相境界有無

中	欄

無二平等. 經云有無無二平等. 卽雙破有無

也. 若遍計所執有無. 此皆非有故云無二. 卽

眞如也. 是謂十種法平等性

論云依緣起智能引發空無願無相解脫門

者. 觀緣起生滅故. 無我故. 是空行. 以有生滅

無常流轉道理. 及斷之得無爲故. 名無相行.

以是有漏有爲. 深可厭壞. 不生希願故. 名爲

無願. 是此中意也

論云菩薩如是善於勝義領念有情如理通達

煩惱繫故等. 乃至若應永滅一切有爲者. 謂

菩薩善達眞如故. 悲愍有情. 知煩惱繫故. 衆

緣合故. 離我我所及諸染汚. 不是離煩惱. 衆

緣合外. 別有繫縛有情. 如是知故. 不染生住

在涅槃. 爲愍有情. 不應永滅一切有爲. 入般

涅槃. 應入生死敎化有情. 是此中意也

論云如是菩薩住此住中智悲隨逐名無著智

現前般若波羅蜜多現前等者. 謂無著智現

前故. 不染生死. 般若智現前故. 不入般涅

槃. 前謂正智. 後謂後得智. 又俱通二智. 且得

智悲二行別之

論云於一切種諸佛聖敎一切外道及諸魔軍

等不能引奪者. 何故前初地. 非他所引. 今後

論之. 且義前初地. 謂眞如敎非他引. 或一切

敎非他引. 卽總想非他引. 1非別相非他引.

今此於一切種. 聖敎非他引. 別相中非他引

也. 今此地中. 加琉璃寶珠. 於前具上莊也.

卽一切地. 准此當知

論云四風輪者. 或四方之風. 又此地十一段

准法. 又判配之第七地

下	欄

論云已得十種妙方便慧所引世間不共一切

有情而共一切世間進道勝行等者. 此十種

慧. 能與第八地. 作方便故. 名方便慧. 何以

得知故

論云進道勝行故. 此進道勝行. 作有相行緣

事相. 有差別故. 名世間. 非煩惱業之所纏繞

故. 故名不共. 以體是無漏故. 以有相故. 亦

名爲共. 有情所不能行. 無漏故名不共. 作緣

事相故名共. 世間作後地前方便修. 爲後地

之進道故. 名進道勝行

論解十種妙方便中. 云謂依能起世間興感

攝受福德依於有情利益安樂增上意樂等.

乃至依諸如來身語心智等者. 地經中. 此十

別爲四. 第一名爲身財因事. 第二名爲護惡

因事. 第三名爲護善因事. 後七名爲化生因

事. 今論云. 謂依能起世間興威攝福德者. 是

經第一身財因事. 意謂依能起世間興感因

之事. 菩薩行之. 攝受福德也

論云依於有情利益安樂增上意樂者. 是經

第二護惡因事. 謂多於有情. 而起於惡故. 有

情是惡因. 今以利益安樂增上意樂. 於彼有

情故. 名護惡因事. 而不起惡也

論云依爲菩提福德資糧菩提分法後後勝進

者. 當經第三護善因事. 無學菩提. 名爲果事.

今爲此果福德資糧菩提分. 於彼因中. 後後

勝進故. 名護善因事. 護令增也

論云依不共聲聞依不共獨覺者. 以下七種.

當經第四化生事. 於經第四中有七種. 卽爲

七也. 不共聲聞獨覺者. 當經七中第一願. 取

經數: 一八二九

經名: 瑜伽師地論略纂卷第十二

頁數: 一六三

上	欄

世間三有而生故. 經言畢竟遠離三界. 而能

應化起三界行. 二乘不然. 是不共也

論云依有情界者. 當經第二說對治也. 故經

言. 寂滅諸煩惱纏. 而爲衆生. 起滅貪等. 故知

有情界. 爲生染惑. 是說對治十中第五也

論云依諸法界者. 當經第三滅諸障也. 故經

言. 知法如幻夢等. 而起無量化業事也. 卽知

一切法界. 皆如幻故. 除遍計執. 而起無量化

業也. 名滅障也. 滅所知障. 當經十中第六

也

論云依諸世界者. 當經七十中第四大法集

也. 故經云. 善知國土如空而起. 莊嚴佛土

也. 知世界空故. 修波羅蜜等. 莊嚴佛土. 大

法集生之處. 名大法集. 十中第七也

論云依諸如來身相者. 當經第五親近集也.

故經言知佛法身無身. 而起色身莊嚴行也.

證二空所顯如故. 起色身行. 親近法身. 名親

近集. 十中第八也

論云依諸如來語智者. 當經第六轉法輪也.

故彼經言. 知佛音聲無聲而聲. 隨生起音聲

行. 起此行故. 究竟能轉法輪也. 十中第九也

論云依諸如來心智者. 當經第七所問善釋.

故經云. 知佛於一念. 通三世事. 而能分別

智. 劫數修行知. 佛於行隨所問處. 卽能善

釋. 第十此皆因行此行. 故隨此行. 能感佛果

之此法

論云菩薩與彼共相應故便能通達無量無數

如來境界及爲彼起無功用無相無分別無量

分別觀無量佛境界起無間無缺精勤修學一

中	欄

切威儀行住作意一切分位不遠離道者. 此

意. 謂與前十種妙方便慧. 共相應故. 能達一

切如來境界. 以前慧所行處. 是佛境界故. 又

爲佛境界故. 起無功用無相無遍計執分別.

無量後得智依他分別. 觀諸佛境界. 起無間

缺. 常精勤學一切威儀行住作意. 不離心口

身. 而作是行. 於一切分位行. 是不遠離之道

也. 此無功用無相觀佛境界是道. 於威儀中

行住作意. 一切分位不遠離之故. 下結文云.

通達如來佛境界. 起無間無缺. 勤加行故

論云彼第八住一向淸淨此第七住猶名爲雜

者. 第八地無功用故一向淸. 七地有功用故

名雜

論云與淸淨住爲前道故當言此住名不染汚

猶未得故當言此住隨雜染汚者. 第八地中

根本無相. 此第七地初得無相. 是第八地前

導故名不染. 未得根本無相. 尙有功用. 有

所希心. 未能任運無相. 故隨雜染

論云今此住中一切貪等上首煩惱皆悉除斷

當知此住非有煩惱非離煩惱一切煩惱不現

行故希心佛智猶未得故者. 此住一切貪等

皆悉除斷. 據地滿心. 非入地心. 斷如是惑.

如佛地論. 自當分別. 當知此住非有煩惱下.

釋云一切煩惱不現行故. 地滿爲論. 如前釋.

非離煩惱下. 釋云有佛智未得. 由有相似愛.

佛愛菩薩執在故. 非煩惱故下. 諸文云有加

行行圓滿故

論云於一切靜慮等菩提分法皆能現前由修

行相現在前故非由安住異熟分位如第八地

下	欄

者. 此中意. 第八地中諸靜慮等. 如異熟位. 不

須加行. 任運現前. 今此地中. 未能任運. 如第

八異熟住故. 有功用故. 諸靜慮等方能現前.

由修行相現在故

論云難可了知一切分別現行隨逐身語意業

皆悉安住而不捨離者. 由有漸細分別. 難可

了知. 粗分別故. 名爲無相. 前地等有粗分別

名有相. 此皆隨順菩提之八分別. 故不捨離

論云又諸菩薩第六住中所入滅定今此住中

念念能入者. 此能入者. 考掠云. 念念能入.

非菩薩實能入. 以起心化生故. 若依念念定

入. 應不利生. 故知以考掠爲論問曰何故

唯言第六地. 不言前五地. 義曰影顯前五地.

說最後時. 兼括前故. 此地中十二段文. 如結

准配知. 唯有第五有加行. 行圓滿攝故者. 看

上文. 似與第四顚倒結第四. 今第五第五合

在第四. 法師云. 此第五有加行行圓滿者. 卽

是今此住中. 一切貪等皆悉除斷. 以有加行

行圓滿故. 所以斷除諸惑. 還是依治. 結非顚

倒法第八地

論云謂諸菩薩於初無相住中已得十種入一

切法第一義智者. 如遠師釋. 云一切法無生.

有十得解. 此無生之智. 名入智也. 今更言. 一

切法第一義. 謂除二執所顯眞如. 今明除二

執. 及所顯眞如. 名入一切法第一義智

論云謂依三世如其所應下. 出十種. 如地持

文. 不是疏家別解之. 今文足不具十法. 十

法. 謂依三世. 如其所應. 隨於三世. 有此計

執. 故隨所應. 此十皆除遍計所執第一有

經數: 一八二九

經名: 瑜伽師地論略纂卷第十二

頁數: 一六四

上	欄

計一切諸法本來是有本來有生. 今破言本

來無生. 經云無生第二云. 一切諸法現在

未來有起. 今破云無起無成. 經同第三云.

卽前本來法爾有相. 今云無相. 經同第四

計云. 有自在六天等. 爲因等故. 未來有成.

今云無成. 經云無出第五有計過去壞劫

有壞. 今破云無壞. 經云無失第六計撥眞

如非有. 今破依第一義. 畢竟離言諸自性事

是有. 經云無盡第七計云. 一切諸法體是

實有. 今破云言說造作像自性. 由體相故. 及

因相故. 都無所有言. 但是因果非是實有經

云無染第八計云. 一切緣起雜染. 在因時

有染流轉. 在果時有止息. 今破云. 卽由如是

雜染體性. 無流轉性. 無止息性. 以俱是虛幻

都無所有故. 無流轉. 無止息. 經云自性無生

第九計云. 一切諸法由無智邪執爲因. 初

中後時. 一切時皆是雜染. 今破云. 依此無智

邪執爲因. 於彼離言諸有體事. 初中後位一

切分染. 平等性言由眞如理故. 其染皆平等.

經云數善無思第十有計唯無漏智能除諸

惑. 今破云. 依於眞如. 無倒證入. 無有分別.

平等性故. 能除雜染. 言依緣眞如. 生無漏智.

無分別故. 能除諸惑. 非唯依智也. 經云作業

無生. 此皆法師云. 遠法師云. 謂於三世者. 此

第八地. 以前七地爲過去. 當地名現在. 餘後

二地名未來. 此世初四. 當配三世. 其義云何.

於過去有初二. 謂無生無起. 現在無相. 未來

無成. 過去分爲二. 初地名生. 二地至七地名

起. 言無生. 謂無初地淨法生. 無起者. 無二

中	欄

地已去起. 起卽起化此二. 謂除過去計. 言無

相者. 執當八地. 有無生法忍相. 今除此執相.

言無相也. 卽現在也. 言無成者. 謂無九地已

去. 乃至成佛菩提. 有此成菩提執. 今倂除之.

以舊論但有此四. 無次三種. 有後三種. 總此

十中. 大判相從爲四. 初七名事無生. 次一是

自性無生. 次一是數差無生. 後一是作業無

生此皆如經勘之

論云超過第七雜淸淨住得入第八純淸淨住

者. 以有漏心隔名雜. 純無漏名純淨. 此八地

已上相續家釋. 七地有功用故名雜. 八地無

故名純. 言隔不隔. 此八地已去有漏心間起

家義

論云住此住中於無生忍證得第一最極淸淨

忍者. 初地亦得無生忍. 此二何別. 義曰如顯

揚第六. 無生忍有三種. 所執性名本來無生

忍. 依他名自然無生忍. 圓成實名苦垢無生

忍. 其初地證斷二分別執故. 名得未本無生

忍. 八地已去眞俗雙行. 得自然苦垢二無生

忍. 又八地已去證一味純. 觀眞如故. 名得苦

垢無生以前. 證得餘無生忍. 又以前得分段

無生忍. 八地已去證變易無生忍. 又初地等

不入惡道無生忍. 八地已去非有漏心間生

無生忍

論云此如實智始從勝解行住. 乃至加行有

功用無相住未極淸淨今此住中已極淸淨

者. 何故不論四尋思. 尋思是因. 非無生忍

以是唯有漏故. 如實智通無漏. 是此八地無

生忍體故. 前二文重解無生忍智. 此復云何.

下	欄

謂諸菩薩由四尋思. 於一切法. 正尋思已. 若

時護得四如實智. 故知此智卽是忍體. 有尋

思已之言. 故知尋思不在八地以去. 以無有

漏心故. 以前皆有有漏心故. 其後得智. 但相

似作義. 無妨其實作. 尋思唯有漏意. 欲引生

無漏如實智. 無漏智旣攝法. 卽是如實. 何故

更作尋思觀. 引生如實智. 假設作時. 立是相

似. 非眞作之

論云卽於法門流中蒙諸如來覺悟勸道授與

無量引發門智慧神通事業者. 於此地中. 十

方諸佛行大勸. 勸是菩薩. 如經廣說問曰

此住菩薩無功用. 何假須勸. 義曰已得無相

故. 名多入無相不樂進修. 諸佛七勸令起無

相觀. 起無相觀已. 自然如異熟任運勝進. 不

待加行

論云如是蒙佛覺悟勸道引發無量分身妙智

者. 卽引發令生五分法身也

第九地. 論云謂諸菩薩於甚深住不生喜足

復於增上智殊勝性愛樂趣入者. 前八地除

四災中第二除斷. 於上淸淨住精勤思慕. 何

故此地上. 有於智殊勝性. 愛樂趣入. 義曰前

有所希心. 是染法執. 七地起之. 八地斷之.

今此地無漏觀中. 愛樂智殊勝. 樂無□解. 非

染執故. 不同前災也

論云是諸菩薩於諸法中起加行慧爲他說一

切種法者. 何故八地已上名無加行. 此地有

起加行智之言. 義曰前七地中. 於上解脫. 須

勤加功行方乃趣得. 名加行. 於佛地中. 欲爲

有情說法. 任運而說. 非加行. 今此住見趣入

經數: 一八二九

經名: 瑜伽師地論略纂卷第十二

頁數: 一六五

上	欄

上解脫故. 無加行智. 任運如異熟增勝. 然欲

爲有情說法時. 不能如佛任運說. 須作意起

說. 卽無漏觀中. 起作說法. 名起加行智. 故不

同前

論云當知此中說法所化. 謂於一切近稠林

行. 如此雜染. 如此淸淨. 由此雜染. 由此淸

淨. 若所雜染. 若所淸淨. 若非一向. 若是一

向. 若通二種. 如是一切皆如實知者. 且如顯

揚第八. 心心法等配之. 以有經文須勘

論云如是菩薩於說法方便善巧於說所作方

便善巧者. 說法威儀. 名於說善巧. 稱機宜

說名於說所作. 又所詮合理. 名於說善巧. 稱

機益物. 名於說所作

第十地. 論云得一切佛相稱妙座身諸眷屬

者身得妙座. 謂十河沙諸佛世界量. 諸小菩

薩. 坐華座. 四邊圍繞. 名眷屬

論云一切行相一切智智灌灑其頂者. 謂以

法水灌灑其頭. 名一切行相. 此乃一切智. 智

之所作也. 一一勘經. 大有配判文

論云又此菩薩自如大雲未現等覺無上菩提

若現等覺無上菩提者. 第十地有三心. 一入.

二位. 三滿. 此滿心中. 名等覺菩薩. 如來名妙

覺. 其入住不名等覺. 若在入住二心. 名未現

等覺. 若在滿心. 名已現等覺. 又等覺是佛. 未

必是等覺菩薩. 言此菩薩在當地. 未成等覺.

亦能化生. 如雲雨說法. 若成等覺佛已. 亦能

化生. 雨雲說法. 言與佛相似. 如等覺菩薩. 名

等覺

論云彼經第三無數大劫. 乃至證得最上成

中	欄

滿菩薩住者. 何故此不言證得如來. 答曰此

三劫皆在因故. 不言證佛. 佛三劫外故. 又前

明二劫文中. 皆有次第之言. 乃云證得極喜

住等. 今此第三. 無次第之言. 故不言如來地.

但守自位

論云若正修行最上上品勇猛精進或有能轉

衆多中劫或有. 乃至轉多大劫者. 此唯論初劫

菩薩. 地前有超故. 何以得知者. 卽次前解三

劫中. 初劫此就□常勇猛精進. 非不勇猛. 故

知初劫有不勇猛. 故得說超. 又前解第二劫

云. 此卽決定. 以是菩薩得淸淨意樂. 決定勇

猛精進故. 故知二劫以去. 無不勇猛. 不可說

超一切時. □精進也. 故起煩惱但爲利生

論云又由如是所說十二諸菩薩住經三無數

大劫時量能永斷一切煩惱障品所有粗重及

斷一切所知障品所有粗重等. 乃至如其次

第修斷資糧者. 此中煩惱所知二障. 初地斷

分別現行種子. 倂斷其修道煩惱. 以得見道

時. 煩惱上中二品伏不行. 唯有下品在. 至第

八地. 又伏此下品現行. 畢竟不生故

論云第八地畢竟斷非是斷種也. 在金剛心.

斷彼三品種子. 其所知障. 第七識. 十地中入

觀出觀. 或起不起. 在金剛心. 方幷斷種. 其餘

諸地. 不能伏現行亦不斷種. 其第六中所知

障. 隨地幷種. 斷如初地. 亦起二地障現行. 至

第八地時. 非但斷此地障種子. 亦伏九地十

地現行. 畢竟不生. 非斷彼種. 其八地上有漏

心間者. 間生有漏善心. 非起如是障也. 是此

一段文意. 自餘別別釋之

下	欄

論云謂於極喜住中一切惡趣諸煩惱品. 乃

至皆悉永斷一切上中諸煩惱品皆不現行

者. 法師云. 但是能感之業惑. 皆見道時斷. 若

爾云何俱生分別二惑別也. 義曰今言斷惡

趣煩惱者. 感惡趣是煩惱. 多是分別. 今言斷

者. 斷諸分別俱生爲論. 以不善業招故. 不同

人天. 非是多分俱生之惑. 上中下不行者. 是

修道惑. 如前說. 第七地中言一切煩惱不現

前者. 此伏下品現行. 亦如前說

論云所知障品粗重有三在皮在膚在肉者. 何

故煩惱障. 不言在皮等. 義曰煩惱有品. 以三

品三之. 今此障不然. 故以在皮等言也

論云所餘諸住修斷資糧者. 所智障地地斷.

何故今言資糧耶. 義曰如前已說. 雖斷自地

由起後地諸惑. 此三處斷之. 幷後地自地. 永

不行故. 不同餘地. 不言資糧也

論解八法攝大乘. 在此十三住攝中云. 謂於

第一第二住中. 於菩薩藏. 生信勝解聽受思

惟者. 此二住中. 任攝初五法. 於此五中. 於菩

薩藏之一句. 攝初三法. 生信勝解聽受. 第四

思惟. 第五第四聞慧第五思慧. 論實以後諸

地非無此五據. 謂上用增時分齊語

論云第三住中得勝意樂趣向前行勝修行相

者. 卽攝第六法一分. 以初地中得無相. 趣向

無相之前行. 故得一分

論云於餘一切. 乃至有加行有功用無相住

中得修廣大者. 此攝第六一分. 共初地通攝

第六無相修. 此皆修習無相. 修如此廣大. 非

如初地初得名前行修

經數: 一八二九

經名: 瑜伽師地論略纂卷第十二

頁數: 一六六

上	欄

論云於上三種淨行所攝菩薩住中修果成滿

者. 此攝第七法. 言修成滿者

論云如來住中當知獲得究竟出離者. 攝第

八法修成滿也. 廣勘功德品

論解以聲聞十二住. 類菩薩住中. 如諸聲聞

已得證淨聖所愛戒爲盡上漏增上戒學住菩

薩第四住亦爾者. 此中聲聞. 非得初果位時.

如菩薩第四住. 菩薩第四住. 在第二地. 離初

地故. 今准聲聞. 在初果進趣心中爲論故. 與

菩薩相似. 又住果時. 亦得類菩薩. 以戒得初

果. 亦有故. 何故要以菩薩屬初地時. 名第四

住. 前解爲勝. 共所待故. 其下心學慧學. 准此

在進趣心. 應知

論云如諸聲聞善觀察所知無相三摩地加行

住菩薩第九住亦爾者. 三空無色. 觀心微細.

名無相三摩地. 卽第四禪心. 趣向三空故. 是

三空無相之加行道故. 似菩薩第九住. 第十

成滿無相住. 准在三空. 如理可解

論云如諸聲聞. 從此出已. 入解脫處住. 菩薩

第十一住亦爾. 卽住非想八解脫九無間道.

名解脫處. 出前三空已. 入此有頂解脫第住.

名似菩薩第十一住

論云如諸聲聞謂一切相似菩薩第十二住

者. 卽在第九解脫道以去是也

第三持究竟瑜伽處生品第一者

前明二持. 此爲第三. 第一所學法. 必起能學

行. 卽第二持. 旣學行已便有果利故. 次辨菩

薩受生果. 是因心所遂. 故言究竟瑜伽處. 此

持有五品攝生. 爲初故言第一

中	欄

論解增上生中. 云謂最初住作轉輪等者. 謂

初住作一天下王. 二住四天下. 乃至第八爲

小千界主. 第九爲二千世界主. 第十菩薩. 生

摩醯首羅天. 卽淨土其實在下二界間. 以無

漏業生故. 名色究竟上. 此據未得法界受用

身論

論解最後生中. 法師云. 有經云. 佛告慈氏. 汝

婆羅門家生. 我刹帝利家生. 我是右脅而生.

汝是頂上化生. 我壽八十. 汝年六萬歲等. 此

別有經. 與彌勒經相違. 勘問

論云唯除凡地菩薩受生此取有智菩薩爲五

生者. 二說. 一云此取第二住也. 十住以來菩

薩. 未入僧祇. 不名有智故. 二說唯取初地已

去. 名有智. 義意初解爲勝. 以十住菩薩八相

成道故. 又增上生. 唯言初地. 故知簡餘. 生通

餘住. 此有智取前解勝

攝受品

旣受勝生自利圓已. 次有益物. 故名受攝品

論解云菩薩如是於諸有情. 攝受無倒轉時.

當知遭遇. 略有十二種艱難事中. 下有能

治. 此十二之善巧方便. 初云十一句次第. 各

對一所治. 第十一句. 釋上第十一十二艱難

之事

論云或於其中應觀輕重如其所應而作方便

者. 卽前第一可知或於其中. 應審簡擇補

特伽羅. 卽第二. 由審簡擇前有情故. 柔軟美

語. 自不起惱或於其中. 攀緣勇猛攝受因

轉者. 卽第三. 雖物堪少. 運心攀緣. 布令遍

起. 攝受因轉若發正願者. 卽第四. 雖無力

下	欄

能. 普爲營事. 俱發正願. 後有爲時. 普爲營助

或於其中. 暇御其心. 不令流散. 卽第五. 諸

受樂者多著放逸. 攝心不散. 能離流散或

於其中安住其心者. 卽第六. 無能利生安心.

恭作後當果心猛利思擇者. 卽第七. 起思

擇心. 可攝攝之. 不可攝者捨之不生厭倦

而自安忍者. 卽第八. 可知或於其中而行

放捨者. 前釋第十意. 於此物捨故. 不應生取

心. 而取施與之. 或此釋前第七. 此生可捨. 前

猛利思擇. 合擇第八或於其中發勤精進

熾然無懈者. 次第□釋前第九. 可知. 若以此

前行放捨. □釋前第七者. 此卽合解第九第

十或於其中善巧方便. 釋前第十一對治.

可知而正修行者. 釋前第十二. 可知. 或有

釋. 前對治如前配或於其中安住其心下.

乃至而自安忍來. 解前第六對治或於其

中而行放捨. 釋第七句對治. 或於其中發勤

精進熾然無懈者. 釋第八第九第十三句. 此

中精進爲一. 熾然爲二. 無懈爲三. 如次爲三

或於其中善巧方便而正修行. 合釋十一

十二. 如前釋可知. 若依地持. 此中能治有九

句. 不可依勘

第四十九卷

地品第三

第三持之第三品也. 前明利生. 後明勝位. 依

分差別菩薩位階. 依之如地. 故言地品. 又我

德成處. 堪能受生. 故名爲地

論解七地中. 云第七如來等雜立爲地者. 前

明第七. 唯在第十地. 今何以通取者. 據實通

經數: 一八二九

經名: 瑜伽師地論略纂卷第十二

頁數: 一六七

上	欄

在佛中. 前唯約因位故. 略不明佛也. 今實錄

之. 故兼取佛

論云無加行無功用無相住名決定地. 此地

隨在第三決定中故者. 如上有處. 明三種決

定. 一種姓決定. 二發心決定. 三不虛行隨決

定. 如顯揚第七. 同此種姓決定. 卽本大乘

種子發心決定. 謂入初地. 十住雖亦發心. 未

名決定. 今第八地. 名不虛行隨決定. 以於行

中無功用故. 任運而作. 此第三決定故. 名第

三決定也. 有釋此第三. 謂在初地. 今取前解.

如顯揚文在初地. 謂得自在時. 又釋此第八

地. 在第三僧祇. 如異熟住. 任運起行故. 更無

有漏心隔. 名決定故

論解入地離惡趣時中. 云於彼色類諸有情

所得哀愍意樂者. 此謂慈也. 下是悲

論云一切有情諸惡趣業以淨意樂悉願自身

代彼領受者. 淨意樂有二種. 一無漏. 謂入地

上. 二勝故名淨. 卽此地前者是

行品第四

上明地品學所依位. 雖有依位. 行何行法. 故

次辨之. 此中廣明. 名爲行品

論云如前所說十二行相方便善巧者. 謂如

前菩提分品明也. 五種大願. 亦如彼品. 其實

十願. 據勝者論故. 云前五十力方便如力種

姓品也

論云如前所說二種無量一所調伏等者. 問曰

何故取此名成就有情行. 答曰此所成就也.

由有此故. 菩薩起行. 而成就之. 故兼取之

論云應知此中施等十法經三大劫阿僧祇耶

中	欄

長時修習乃圓證故等者. 此中有三到彼岸.

一時到彼岸. 謂三大劫. 二體到彼岸. 謂知如

在因染故. 未顯在果. 明顯故. 名到彼岸. 三菩

提到彼岸. 二乘名因不圓果. 大菩提名果到

彼岸. 法師又云. 此有四加善根. 到彼岸. 大乘

善根. 而勝二乘也. 故此中論云. 過餘一切聲

聞獨覺善根者. 是若有. 卽准此下論文. 唯有

前三者. 以善根能得妙果. 不取善根爲也

論云當知所餘波羅蜜多卽此所攝者. 如相

續解脫經中. 行別相攝方便度. 是前三伴. 願

度是精進伴. 力度是字伴. 智度是慧伴. 若依

地經. 後之四種度. 通伴前六. 卽前六中善巧

攝生. 名方便度. 能增上進. 名之願度. 魔法不

動. 名爲力度. 差別異知. 說名智度. 卽前六

攝. 不須別論. 據實如地經相續解脫經. 據義

增勝爲論也

論云由前四度資糧自性眷屬守護當知圓滿

或學者. 如次配前四度應知

建立品

依地行因. 行因旣圓. 大劫勤功. 須有果遂. 得

果成滿. 心遂本心. 建立所成. 名建立品. 此乃

第三持之第五品也

論云依如來住依如來地此雙擧者. 擧十三

住. 擧前明七地. 地住雙擧. 攝義圓也

論云又此一切菩提資糧略有二種謂去菩提

若遠若近者. 謂未得相好名遠. 卽在地前. 若

得相好名近. 謂得入地以上. 所以得知者. 卽

次前辨入淨勝意樂地. 諸相隨好已得異熟.

故知地前不得實報相好. 又此卷末中文云.

下	欄

相好名對種姓地. 唯有種子. 依身而住在解

行地. 修彼方便. 若在勝意樂地. 乃名爲得. 諸

上地名淸淨. 在佛地得相好善淨無上地也

論解四淸淨中. 第一所依淨者. 此中兼取諸

煩惱品習氣. 於自所依無餘永滅. 如對法第

十四. 唯有取住捨. 無前永滅習氣等. 卽此菩

薩地. 解功德品中. 文同對法. 此有何意. 此

中據攝法周. 彼中據有爲淨. 不取無爲淨. 據

實通有無爲

論解靜慮解脫. 雜染有二種. 淸淨有四種. 與

上相違. 應知. 其相者. 與雜染二種相違也. 雜

染二種中. 各有二故. 初染二者. 一無功德. 二

諸蓋現前. 第二染二者. 一自地煩惱纏. 二自

地隨眠. 此謂有因. 有此二染障. 如來得淸淨

時. 有四種淸淨. □前應知

第五十卷

論解十力有差別無差別中. 有差別無差別

者. 謂如處非處與自業. 以觀善不善因故. 名

無差別. 但觀善不善業. 能感愛不愛果. 是處

非處. 自作善果. 自受善報. 名自業力. 故有

差別. 餘下准此應知

論解無妄失法中. 云若如者. 如下文云. 普於

一切所作方便. 卽敎化生之時. 隨所宜方便

也. 順理故名如. 又卽如是方便故名如

論解一切種妙智中云. 若於不善無記法中.

無顚倒智. 知而不作. 是一切種智. 若知善而

作名妙智. 前似後得智. 後言正智. 其實無分

別智. 不觀不善等法. 但作善觀故. 唯是妙智.

其後得智. 是一切種妙智. 又後得智二種. 皆

經數: 一八二九

經名: 瑜伽師地論略纂卷第十三

頁數: 一六八

上	欄

有正智. 不然

論云思惟圓滿意車圓滿者. 以意1樂能有運

載調慮義. 故譬於車

論云如是圓滿顯示一切菩薩學道及學道果

者. 學道謂智. 果謂如境. 又前地有爲名學道.

後地有無爲. 名學道果

第四持次第瑜伽卽偏簡. 如上諸品. 或是

品諸義次第. 卽自勘之

有餘依地謂煩惱集因已盡. 唯餘身智. 及

無爲在. 名有餘依. 或五蘊根身名依. 有此在

名爲有餘依

論云云何地施設安立謂有餘依地除五地一

分謂無心地修所成地聲聞獨覺菩薩地除無

餘依一地全所餘諸地名有餘依者. 十七地

中. 如此文. 以十一地全五地少分. 爲此地

體. 所以者何. 五地之中. 且如無心地中. 有

五位無心. 謂無心. 睡眠. 無想定. 及滅盡定.

入無餘依涅槃界等. 今唯取前四位. 除無餘

依涅槃. 故言一分. 是此地體. 修所成地中.

修成有無二爲. 其無爲是無餘依體. 今除之

取修成有爲問曰但是修. 何故有無爲之

言. 義曰直言修慧者. 卽不取無爲. 今言修所

成. 旣有所成之言故. 貫通無爲也. 其聲聞等

地. 通明四諦. 其滅諦中. 有因盡果盡無爲. 今

簡去果盡無爲故. 除一分無餘地. 卽所除全

也問曰餘地亦有. 非此地體者. 何故唯除

此五地一分也. 義曰從多相從. 論又隨顯相

者. 取除其隱相. 非此地體者. 略而不論

論阿羅漢與此八依或依相依中. 云與六攝

中	欄

受事不共相應者. 謂與父母攝受事相應. 以

無學人不捨供養父母故也

無餘依地此地體. 卽前地所餘者. 是義准

前知

瑜伽師地論略纂卷第十二

瑜伽師地論略纂卷第十三(論本第五十一二三)

基撰

攝決擇分中. 五識身相應地意地之一者. 此

論一部總有五分. 前五十卷. 已明十七地之

體義. 卽初本地分也. 下之四分義. 重辨前首.

皆稱攝此分. 乃下四分中之初分也. 攝決擇

分故. 名2決擇分. 或有以文攝文. 前分有者.

今重明之. 以爲一分. 或有以文攝義. 前分雖

說法體. 其義有未明者. 今此明之. 以爲一

分. 如言眼界攝眼界等. 自體攝自也. 又以所

詮決擇之智. 簡擇諸地不同. 然簡擇義齊. 更

相收攝. 卽以義攝義. 此一分敎. 能詮決擇. 以

所詮爲名. 故名攝亦可. 准俱舍論名對法藏.

由彼對法論中勝義. 入此攝故. 此得藏名. 或

此依彼. 從彼引生. 是彼所藏. 故亦名藏. 此旣

二義. 此亦如是. 由前本地分中勝義. 攝入此

分. 決擇明之. 或此依彼. 從本地引生. 卽彼所

含之義. 此分所攝故. 名攝決擇分. 亦是以文

攝文. 故名攝也. 此明攝義言決擇分者. 決

謂決斷. 謂決他疑亦可. 決謂決了. 能自了

解. 擇謂簡擇. 可謂簡擇是非. 今此明是破非.

下	欄

故言決擇. 邪見撥無. 眞俗雖決. 非簡擇是

非. 疑雖簡擇是非. 而非決斷言決以簡疑惑.

談擇以別邪見. 前本地分. 直述義相. 今當重

問答. 決疑擇要. 故名決擇. 舊云決定藏者. 非

也. 彼言尼也. 摩可言決定. 旣云毘尼生折邪.

此言決擇. 何得稱爲決定藏論中者. 簡持

義. 十七地中. 簡餘十五地. 持明此二地. 是故

言中也言分者. 分齊也. 分別區分也. 本地

之後. 攝釋之前. 一分齊也言五識身相應

地意地者. 如本地分已釋問何故不言意

識者. 以名濫故. 此明心意識. 故不置識問

相應義不唯局五. 何以初標不云意有. 答曰

據實皆有. 略而不說. 又擧初顯後故. 意地不

相應也. 又據勝法. 以明五識. 無執持等. 其境

狹少. 擧相應不言根塵. 意中兼明七八二識

根塵等皆明. 不可偏云相應. 故略之也問

前本地分. 旣開爲二地. 何乃此合明耶. 述有

二意. 一六識各別依. 謂六根通依. 謂本識. 今

此分先明第八. 是五六識通依故. 所以合明.

前分約自性業用等義. 所以別開爲二地. 二

六識各別種子. 依本地分中. 雖明賴耶. 但明

種子依. 隨六識說功能各異故. 所以別開爲

二地. 今此分中. 兼明現行. 第八是六識通依.

旣是通依. 不可別開二地明之. 所以合說. 從

第八識. 故合一明. 又唯約作業. 作業旣別. 須

開別明. 俱依根緣[&FFFF]#. 行相狀同. 所以合說. 又

如顯揚第六云. 問阿賴耶識何識所攝. 答六

識攝前約種子分別. 今約六識所攝. 所以合

明此地決擇. 合有七卷. 此爲最初. 故言第

經數: 一八二九

經名: 瑜伽師地論略纂卷第十三

頁數: 一六九

上	欄

一. 卽首稱攝決擇分中五識身相應地意地

之一. 就此分中有三. 一結前生後以發論端.

二釋分興之意. 三依地正辨. 初二如文. 第三

正辨五意. 合明尋伺等三地. 合卽十四分也.

就第三段中有二. 初簡擇別. 明一地二依地.

正辨如文可悉. 今明此地中總有七卷. 前三

卷半明五善巧. 下三卷半明六善巧. 初有多

段. 今論初且合爲二. 初牒前已明. 而興三問.

第二依問正答. 就問中有三. 初牒前本識. 爲

所決擇. 二開三問端. 爲問由致. 三正設三問.

令興決擇

論云問前說種子依謂阿賴耶識. 此卽初也.

謂前本地分中. 已明第八是諸種子依. 種子

皆依有故. 小乘諸論未說有有之因緣廣分

別義者. 此卽第二開三問端. 爲問由致而

未說有者. 前本地雖大乘有第八. 然小乘經

而未說. 有一問也問曰如攝論引小乘經中

云. 愛樂喜習著阿賴耶. 所餘經中亦如是說.

此言卽小乘經已有. 何故言未有耶述曰二

義此爲無者. 說如薩婆多等. 又然彼經雖說

有體. 卽第六無別所詮及餘別義. 謂因緣廣

分別等. 今言未有者. 無別體有. 非名有也

有之因緣者. 此有第八之所以也. 雖言說有.

未知有之所以. 旣知所以有故. 第八存之. 其

與現數受等俱轉廣分別義. 卽爲第三問

論云何故不說. 以下說第三正設三問. 令興決釋

也何故不說者. 但問小無所以. 餘文可知

論云答由此建立是佛世尊. 下第二答. 答中

隨問卽爲三答. 此卽答初問也. 此答初問中.

中	欄

初長行總答最深密記不說. 所以第二引經

正言不說

論頌云阿賴耶識甚深細者. 以下擧經正辨

不說逗留. 此一句總彰深細. 第二第四句. 正

明不說所以. 第三句正明不說問曰何以

第四第二句. 明不說所以. 有二義故不說. 以

深細故不說. 卽第二正明深細之義. 二恐起

煩惱. 不爲說之. 卽第四句. 先云第七及八. 皆

名阿陀那者非也. 卽舊論頌云執持識深細.

旣云執持. 第七豈能持也. 梵音云訖利瑟□

末那. 此云染汚意. 今云阿陀那者. 卽第八執

持之義也. 此之一句. 總擧第八深細也問

曰舊論執持識深細. 何故今□別云有何所

以. 述曰執持之言. 其義便正. 然簡有異. 義

不同簡. 所以者何. 先云深細者. 但簡凡夫未

簡二乘故. 其凡夫藉義皆粗淺. 此言深細但

簡凡夫. 其二乘敎義皆深細. 此應與等故. 今

以甚簡別二乘. 二乘經敎深細非甚故. 此簡

具足故須異也. 故下言見諦聖者方能了知.

餘未能知. 見道之前第六識非唯識觀. 未見

第八. 入見方知故言甚深細也

論云一切種子如暴流者. 此一句. 擧第八識

深細之義. 而不爲說. 卽第一深細不說所以.

水未風擊名曰平流. 若遇風濤方成浪起. 此

識亦爾. 能熏之風未鼓. 但只念念平流. 能熏

之風鼓時成種. 遂如波浪或種生現. 由如

波浪. 一浪因至一浪生. 多浪因至多浪起也

問曰先□種子如□流. 今何異也. 雖云種

子. 未知是何. 言恐有局. 今言一切. 義乃含

下	欄

包. 又□流之言. 此是何義. 若如□水流. 卽乃

非也. 如□常而流. 豈是約因熏義. 今言暴流.

義在於此

論云我於凡愚不開演者. 此一句. 第三正明

不說. 小乘有名無有體義. 此我於愚不演也.

唯開名故. 諸在凡夫名亦未開. 卽我於凡不

開也. 若小乘名已有. 但不爲演. 若名亦未

有. 亦不爲開也問曰二乘凡夫旣不爲開

演. 何故今說令凡夫聞. 此中聞有二人. 聲聞

之中有二人. 一根不熟. 二根未熟. 初決定性.

二不定性. 故不爲開演. 若不定性根熟. 何不

爲演之. 凡夫亦爾. 一根不熟. 無種姓人二根

未熟. 故不爲說. 今約聞者. 皆根已熟故得聞

之. 今言於凡愚不開演者. 義在於此問曰

先云於凡我不說. 此何異也. 述曰卽言非也.

唯簡凡夫. 不二乘故. 今言意不爾

論云恐彼分別執爲我者. 卽第四句. 釋第二

爲起煩惱不說所以. 凡夫二執未斷. 二我之

執恐生. 二乘人我雖除. 法我猶在. 恐其起此.

我有二種. 一分別. 二俱生. 俱生之我任運而

生. 分別之我因敎方起. 恐凡夫因敎分別. 二

我得生. 二乘因師分別. 法我得起. 故不爲說

問曰先云彼勿執爲我. 此云何異. 述曰此

言總未簡任運有我. 其義可知問第八相續

似一常. 恐起人我見. 凡不聞本識有體相. 是

實慮法執大不說. 述曰說第八雖生法執. 若

除法執必由唯識. 第八旣是諸法如實因緣.

此乃唯識之本. 故爲大根得說本識(更有逐難云云思之)

其此識義者. 佛說法要以利物爲本. 若說此

經數: 一八二九

經名: 瑜伽師地論略纂卷第十三

頁數: 一七○

上	欄

法. 始則不墮生死. 終令能得涅槃者. 佛卽爲

說. 然此識凡夫聞之. 生分別二我. 若二乘聞

生法執故. 及不能作唯識觀故. 始則有損終

聞無益問唯識非小境. 不爲說第八. 末那

二乘觀道除. 應爲二乘說. 述曰末那惑障於

人觀. 二乘觀道得除人執. 識細二乘非種智.

所以不爲說第七. 卽如見道. 雖斷三惡趣果.

第八細故不爲說. 末那識細故. 彼非一切種

智. 亦不爲說問曰小乘觀道緣末那否. 答

無分別智觀. 斷惑時自相觀故. 觀末那理. 後

得智觀. 非一切種智故. 於事差別. 無智亦不

須緣. 因此義. 法師云. 以九門分別八識. 備師

以七門分別八識. 皆如前□

論云復次□[&FFFF]#南曰. 下答第二問. 此中有二.

初擧頌總顯八義. 二長行廣解. 初文可知. 就

長行中. 初列八名屬當於頌. 二次第解釋□

[&FFFF]#南. 而與○馱南自說經何別. 就次第別解

中. 有八不同. 卽爲八段. 初段中有二. 初問次

解. 問可知. 答中五因不同. 卽爲五段. 其初因

意者. 諸小乘等中. 不立本識. 如經部師以六

識持身. 今意非此. 謂從先業生者. 能執持身.

從現在緣生者. 不能執持. 此約長理. 不約六

識於一刹那. 或起異熟心破. 如文可知. 此中

應立量云. 眼等轉識非能執後. 宗現緣發故.

因如聲等起. (喩)又若有轉救之云. 我眼等中

亦有異熟心. 從先業生能執持. 汝何故云眼

等轉識非能執持. 而總遮我. 今應破之. 下第

三因比量. 若爾下第三因應不異. 破此已救

已爲破故. 後旣有破. 明知此中. 但約長理相

中	欄

續道理破之. 如前解釋. 此第一因也. 因言所

以. 卽宗因等之因也. 從此爲名故言五因. 前

總破六識訖. 下因別疏牒破. 且疏善不善性

心破故. 第二因又六識身善不善等性可得.

是第二因者. 卽欲破之且遮別法. 有非執受.

方爲同喩. 而能遮彼善不善等. 設有解云. 涅

槃體能持有漏依止. 今量云. 二種涅槃定非

執受. 宗也. 是無爲故. 因也. 由如虛空喩也.

此義旣成轉破道諦設有別計道諦能持.

應立量云. 無漏善心不能執受有漏諸根. (宗)

此言爲簡大圓鏡智能執自身. 若但總言無

漏善心不能執受. 卽有不定過. 爲如涅槃. 是

無漏故. 無漏善心不能執受. 爲如大圓鏡智

是無漏故. 而能執受. 避斯過故故作此言. 是

無漏故因由. 如涅槃喩. 此義旣成. 應須轉破

有漏善心. 應立量云. 有漏善心應不執受有

漏諸根(宗)以是善故(因)如無漏善(喩)善旣被破.

不善須除. 別立量云. 諸不善心應非執受. (宗)

有記性故. (因)如彼善品. (喩)雖破記性. 無記

之中有四無記. 且除異熟. 在第三因. 變化等

三. 今應別破. 量云三無記心應非執受. (宗)以

間斷故. (因)由如聲電. (喩)或因喩云. 非異熟性

故. 如善惡心. 此因亦善. 前因有異熟生心爲

不定過. 今論云. 雖云善不善性. 不言無記.

旣有等字. 明別有破. 雖復疏牒. 其六識中無

記報心. 此中有計. 以爲執持. 應破彼計. 故第

三因卽遮此計

論云又六識身無覆無記異熟所攝類不可得

是第三因者. 言六識中雖有異熟. 但一念生.

下	欄

或諸心間. 前後一類. 異熟生必不可得. 前後

一類異熟之性. 無有變易. 可能執持. 是眞異

熟. 今六識中異熟心. 但一念生. 非無有間. 旣

非一類. 是異熟生. 不得稱言而能執受. 應立

量云. 六種轉識非眞異熟生. (宗)有間斷故. (因)

譬如風聲等. (喩)此量未明. 應更別立之. 六種

轉識無覆無記異熟一類旣不可得不能執持

身(宗)有間斷義故(因)喩等同前. 或應立量云.

六轉識中異熟生心不能執受(宗)有間斷故(因)

如風聲等(喩)其論云異熟類不可得者. 卽是此

中. 有間斷之因言也. 卽彼逐難. 六識中異熟

心. 是異熟生. 非眞異熟. 不能執持者. 汝宗何

故言不苦不樂受. 從異熟生. 旣異熟生應非

執受. 述曰異熟生有二種. 一從異熟種子生.

二從異熟相續生. 第六識等者. 是異熟種子

生. 名假異熟. 如眼根非眞異熟. 其第八識是

異熟相續生. 前念後念皆異熟故. 今前念後

念皆是異熟者. 皆執持非六種識. 故有異也.

卽以此文. 一師言. 欲界有第六異熟心. 一師

云. 此乃遮計. 又彼外計. 汝宗第七識. 應得能

執持身. 何勞第八者. 應立量云. 我第七識不

能執持身. 非異熟性故. 如六種轉識等. 又彼

外計. 非一種識能持一切根. 一一自識能持

自根. 今應破之故. 第四因云. 又六識身各別

依轉. 乃至是第四因. 此中有二. 初依計正

破. 二縱計逐難. 謂如眼識起時餘耳等無

識之根便應爛壞. (宗)無能持識故. (因)以小乘宗

諸識不□生故. 如死屍. (喩)設許執受亦不應

理者. 此牒計逐難. 謂彼外計眼識起時. 非